ร้านแสนจะธรรมดาแต่ซ่อนความอร่อยจนมนุษย์ป้าทั้งหลายที่มาต้องสั่งเป็นอย่างน้อยสองชาม. ชามแรกที่สั่งมาเป็นเส้นหมี่น้ำตกลูกชิ้นหมู รสจัดจ้านแทบไม่ต้องเติมส่วนผสมใดๆลงไปสำหรับผู้ที่ชอบรสจัดก็เติมเครื่องลงไปไม่มากเท่าไหร่ เจ้าของร้านใจดียกกากหมูมาเป็นเครื่องเคียงมนุษย์ป้าอย่างเราลงมือจัดการจนหมดเกลี้ยงชาม.  จากนั้นก็ลองบะหมี่เส้นกลมต่อ รสชาติเหมือนเดิม. กลมกล่อม พวกเราไปถึงช่วงเที่ยงพอดี. อากาศร้อนอบอ้าว. เจ้าของให้เราบริการตัวเองมีน้ำแข็งมาให้พร้อมกับเสริฟเองไปเลย 

หลังจากอิ่มเป็นที่เรียบร้อยหันมาดูบรรยากาศของร้านบ้าง ลักษณะเป็นบ้านเดี่ยวมีบริเวณ โต๊ะน่าจะไม่เกิน10ตัว สะอาดสะอ้าน เจ้าของและลูกมือหน้าตายิ้มแย้ม ตินิดนึงว่าควรมีพัดลมบริการบ้าง เพราะร้อนมากๆยิ่งเที่ยงวันอาจอารมณ์เสียกันได้ถ้ารอนานๆ สรุปว่าอร่อยจริงราคาไม่แพง หาร้านง่ายไม่ยาก